ཉེ་ཆར་བོད་ཀྱི་ཤར་ལྷོའི་མཚམས་སུ་གནས་པའི་ཆབ་མདོ་སྨར་ཁམས་རྫོང་སྒར་ཐོག་གྲོང་རྡལ་ནས་རྣམ་སྣང་དང་ཉེ་སྲས་བརྒྱད་ཀྱི་བྲག་བརྐོས་སྐུ་བརྙན་ཕོན་ཆེན་ཞིག་རྙེད།བྱང་སེམས་ཀྱི་བྲག་བརྐོས་སྐུ་བརྙན་དེ་མཐོ་ཚད་ལ་སྨི་དང་ཞེང་ཚད་སྨི་ཡི་བྲག་ལྡེབས་ཤིག་ཏུ་བརྐོས་ཡོད་པ་དང༌།དེའི་གཙོ་ལྷ་རྣམ་པར་སྣང་མཛད་ཀྱི་སྐུ་ལ་མཐོ་ཚད་སྨི་ཡོད་པ་དང༌།ཕྱག་གཉིས་མཉམ་བཞག་གི་ཕྱག་རྒྱ་བཞེས་པ།པད་གདན་སེང་ཁྲིར་བཞུགས་ཤིང་བརྩེ་ཉམས་ཆེ།གཡས་གཡོན་དུ་བྱང་སེམས་བརྒྱད་ཡོད་པ་གོང་འོག་ལ་རིམ་བཞིན་བཞུགས་པ་ལས་གཡས་ཀྱི་གོང་དུ་ཀུན་ཏུ་བཟང་པོ་དང་ཕྱག་རྡོར།འོག་ཏུ་སའི་སྙིང་པོ་དང་སྤྱན་རས་གཟིགས།གཡོན་གྱི་གོང་དུ་བྱམས་པ་དང་ནམ་མཁའི་སྙིང་པོ།འོག་ཏུ་འཇམ་དཔལ་དབྱངས་དང་སྒྲིབ་པ་རྣམ་སེལ་བཅས་ཚུལ་བཞིན་བཞུགས་ཡོད།བརྟག་དཔྱད་བྱས་པ་ལྟར་ན།དེ་ནི་བོད་ནས་གསར་དུ་རྙེད་པའི་བཙན་པོའི་དུས་ཀྱི་བྱང་སེམས་ཀྱི་བྲག་བརྐོས་སྐུ་བརྙན་ཞིག་ཡིན་ལ།ལོ་རྒྱུས་དང་རིག་གནས།ནང་བསྟན་བོད་ཀྱི་ཤར་རྒྱུད་ལ་དར་ཚུལ་སོགས་རིག་གཞུང་ཞིབ་འཇུག་བྱེད་པར་དོན་སྙིང་ཆེན་པོ་ལྡན།